29 aprelda kechki payt Keniya poytaxti Nayrobida 6 qavatli binoning qulashi oqibatida halok bo‘lganlar soni 16 kishiga yetdi, deb xabar bermoqda Keniya Qizil Xoch tashkiloti. Yana 135 kishi jarohat olgan. Hozircha 198 xonadonli uyning vayronalari ostida necha kishi qolayotgani noma’lumligicha qolmoqda. Turar-joy binosi kuchli yomg‘irlar tufayli qulagan. Voqea joyiga kelgan Keniya prezidenti Uxuru Keniata boshqa binolarning qulashi xavfi yo‘qligiga ishonch hosil qilish uchun hududdagi barcha binolarni tekshirib chiqishni talab qildi. U vayron bo‘lgan binoning egalarini hibsga olishni buyurdi. Qidiruv-qutqaruv ishlari davom ettirilmoqda.